**Конспект за провеждане на изпит по**

Облигационно право

**I. Обща информация**

|  |  |
| --- | --- |
| Специалност | Право |
| Форма на обучение | Редовна и задочна |
| Вид на дисциплината | Задължителна |
| Водещ преподавател | Доц. д-р Красимир Митев |
| Продължителност на учебния курс | Два семестъра |
| Аудиторна заетост | Лекции и упражнения |
| Оценяване по време на учебния курс (текущо оценяване)\* | Да |
| Наличие на условия за допускане до изпит на редовната изпитна сесия\*\* | Да |
| Брой часове за самостоятелна подготовка | 260 |

**II. Тематично съдържание на учебния курс**

1. Облигационно право. Термин. Гражданско право и облигационно право. Система на облигационното право. Източници на облигационното право.

2. Облигационно отношение. Понятие. Облигационното отношение- вид гражданско правоотношение. Относителен характер на облигационното отношение. Структура на облигационното отношение.

3. Претенция. Дълг и отговорност. Цел на облигационното отношение.

4. Престацията. Видове престации. Начини за определяне на съдържанието на престацията.

5. Задължения за индивидуално и родово определена престация. Задължения за прехвърляне на собственост.

6. Задължения с право на избор и факултативни задължения.

7. Парични задължения и задължения за лихва.

8. Основания за възникване на облигационното отношение

9. Договорът - определение, същност и значение. Видове договори.

10. Автономия на волята и задължителност на уговореното.

11. Сключване на договорите.

12. Преддоговорни отношения и преддоговорна отговорност.

13. Предварителни договори.

14. Договор в полза на трето лице. Обещаване действието на трето лице.

15. Договор при общи условия. Тълкуване на договорите.

16. Действие на задълженията. Изпълнение. Същност и значение.

17. Субекти на изпълнението.

18. Предмет на изпълнението. Даване вместо изпълнение.

19. Срок за изпълнение. Начин за изпълнение.

20. Място на изпълнението. Разноски и доказване на изпълнението.

21. Право на задържане и възражение за неизпълнен договор.

22. Изпълнение с встъпване в правата на удовлетворения кредитор

23. Неизпълнение –същност и форми.

24. Невиновна невъзможност за изпълнение.

25. Причини за неизпълнение , за които длъжникът отговаря.

26. Забавено изпълнение. Лошо изпълнение.

27. Отговорност за вреди. Договорна и деликтна отговорност.

28. Вредата. Поправяне на вреди. Поправяне на вреди при парични задължения.

29. Граници на гражданската отговорност. Компенсация на вини.

30. Разваляне на двустранните договори поради неизпълнение.

31. Неустойка.

32. Задатък. Отметнина.

33. Забава на кредитора.

34. Прихващане на насрещни вземания.

35. Подновяване. Опрощаване.

36. Делегация . Сливане.

37. Прехвърляне на вземане.

38. Поемане на дълг.

39. Солидарност и неделимост.

40. Упражняване на правата на длъжника от кредиторите му.

41. Отменителен иск.

42. Поръчителство. Обща характеристика. Сключване на договора.

43. Отговорност на поръчителя. Права на поръчителя.

44. Привилегии.

45. Залог. Същност и видове. Учредяване.

46. Съдържание на заложното право.

47. Ипотека - същност и значение. Видове ипотеки. Съдържание на ипотечното право.

48. Вписване на ипотеката. Подновяване и заличаване. Погасяване на ипотеката.

49. Продажба. Определение. Характеристика и значение .

50. Страни по договора за продажба. Забрани за купуване.

51. Предмет на договора за продажба. Цена. Срокът при договора за продажба.

52. Задължения на продавача.

53. Отговорност на продавача при съдебно отстранение.

54. Отговорност на продавача при недостатъци.

55. Задължения на купувача.

56. Особени продажби: Продажба на наследство. Продажба под уговорка за опитване и преглеждане. Продажба на изплащане. Договори за периодични доставки.

57. Особености на отговорността на продавача при потребителски продажби.

58. Замяна. Договор за гледане и издръжка

59. Дарение- понятие, сключване на договора, действие, отмяна.

60. Договор за изработка- същност, характерни особености и видове.

61. Права и задължения на страните по договора за изработка.

62. Наем- понятие и сключване на договора за наем.

63. Задължения на страните по наемния договор.

64. Прекратяване на наемните отношения. Пренаемане.

65. Специални правила за наем на имоти и вещи, държавна и общинска собственост.

66. Заем за послужване и заем за потребление.

67. Договор за влог и необходим влог.

68. Дружество.

69. Спогодба. Публично обещание за награда.

70.Договор за поръчка.

71. Доброволно водене на чужда работа без пълномощие.

72.Неоснователно обогатяване. Обща характеристика. Понятие за липса на основание.

73. Вземания за връщане на получено без основание.

74. Вземания от неоснователно обогатяване за чужда сметка.

75. Непозволено увреждане. Обща характеристика на института. Функции.

76. Общ фактически състав на непозволеното увреждане.

77. Отговорност за вреди, причинени от друг.

78. Отговорност за вреди, причинени от вещ.

**III. Материали за самостоятелна подготовка**

**Учебна литература, издадена през последните пет години:**

Калайджиев, А. Облигационно право. Обща част. СИБИ. С. 2020.

Голева, П. Облигационно право. Нова Звезда. С. 2021.

Марков. М. Облигационно право. Преглед на изпитната материя. СИБИ.С. 2018

Сукарева, Зл., Т. Йосифова. Облигационно право : Семинари, тестове, казуси, съдебна практика. Нова звезда.С .2020

Стоименов, Д, Пунев, А. Гражданско и облигационно право. Ръководство при решаване на казуси. СИБИ. С. 2023

**Учебна литература, издадена преди повече от пет години**:

Кожухаров, Ал. Облигационно право. Общо учение за облигационното отношение. Нова редакция О.Герджиков.С.1992 (кн.І и ІІ)

Кожухаров, Ал. Облигационно право. Отделни видове облигационни отношения. Нова редакция О.Герджиков.С.1996.

Кожухаров, Ал. Облигационно право. Общо учение за облигационното отношение Нова редакция П. Попов. С. 2002

Кожухаров, Ал. Облигационно право. Отделни видове облигационни отношения. Нова редакция П. Попов. С. 2002

Василев, Л. Облигационно право. Отделни видове облигационни отношения.С.1958

Василев, Б. Облигационно право. Отделни видове договори. С. 1992

Апостолов, Ив. Облигационно право .Част първа. Общо учение за облигацията.С.1990

**Подбрана допълнителна монографична литература**:

Антонов, Д. Непозволено увреждане. С. 1965

Венедиков, П. Ипотеки, залог, привилегии. С. 1994,

Големинов, Ч. Отговорност за непозволено увреждане.С.1999,

Големинов, Ч. Неоснователно обогатяване. Гражданскоправни аспекти. С. Фенея. 2011

Големинов, Ч. Гражданскоправни източници на задължения. С. Фенея. 2011

Голева, П. Деликтно право.Нова звезда.С. 2015

Голева, П, Съпричиняване на вреди от пострадалия при непозволено увреждане. С. 1989

Гоцев, В. Договорна и деликтна отговорност. Сравнение и конкуренция. С. 1978.

Димитров, М. Договор за строителство. С.2012

Иванов, С. Водене на чужда работа без възлагане в българското облигационно право. С. 2021

Йосифова, Т. Действие на договора по отношение на лицата.С.2019

Конов, Т. Основание на гражданската отговорност. С. УИ. 1995.

Конов, Т. Възражение за неизпълнен договор и право на задържане. С. 1996.

Коев, К. Заместване в дълг по чл.102, ал. 1ЗЗД. С.2016

Марков, М. Даване вместо изпълнение. С. 2012.

Марков. М. Ипотеката.С.2008.

Митев, К. Неоснователно обогатяване по чл. 55-58 ЗЗД. С. 2014.

Попов, П. и др. Сборник казуси по облигационно право. С. 1991

Панайотова, Л. Замяната и българското гражданско право. С. 2012.

Русчев, И. Отговорността за евикция. С.1995.

Стойчев, К. Преговори за сключване на договор и преддоговорна отговорност. С. 2008

Стойчев, К. Непаричните санкции в договорните отношения между фирмите. С. 1990.

Сукарева, З. Извъндоговорни облигационни отношения. С. 1998

Станева, А. Отговорност за вреди, причинени от деца и неспособни. С. 1991

Тасев, С. Деликтна отговорност. С. 2012.

Танчева, Х. Отговорност за вреди от дефектни продукти.С. 2019

Таков, К. Как се решава частноправен казус. С.. 2008.

Торманов, З. Прекратяване на договора. С.2023

Чаначев, С. Договор за дружество. С. 2005

Цонева, С. Обезщетението за вреди при договорната отговорност. С. 2023

**Интернет ресурси**

**Съдебна практика**

<https://www.vks.bg/talkuvatelni-dela-osnk.html> - Върховен касационен съд

<https://www.constcourt.bg/bg/search-cases> - Конституционен съд

<https://curia.europa.eu/jcms/jcms/j_6/bg/-> Съд на ЕС

**Комисия на ЕС ( потребителско договорно право)-**

<https://commission.europa.eu/law/law-topic/consumer-protection-law/consumer-contract-law_bg>

**Частни кодификации:**

Проект за обща референтна рамка на частното право в Европа (DCFR) –

<https://law.uni-plovdiv.bg/pehlivanov/dcfr_outline_edition_en.pdf>

Principles of European Contract Law: <https://www.trans-lex.org/400200/_/pecl/>

Unidroit Principles of International Commercial Contracts: <http://www.unidroit.org/english/principles/contracts/main.htm>

**IV. Изпитване и оценяване**

**1. Текущо оценяване**

Текущо оценяване се извършва на работата на студентите на семинарните занятия. Те се оценяват комплексно, като се вземат предвид резултатите от два колоквиума, проведени в края на всеки от семестрите, участието им в дискусии и решаване на казуси по време на занятия, изпълнение на задачите, поставени от ръководителя на упражненията. Оценката за работата на семинарни занятия, се взема предвид (с относителна тежест до 20 %) при формиране на окончателната оценка по дисциплината, която се поставя след полагане на изпит по време на сесия.

**2. Условия за допускане до изпит на редовната сесия**

Едно от двете: 1. Миниум 50 % присъствия на семинарните занятия или 2. Изпълнение на задачите от задължителното текущо оценяване

Минимум 50 % присъствия на семинарни занятия

**3. Форма и процедура на изпита**

Писмен изпит с изпитни задачи, включващи тестови въпроси, казуси и теоретични въпроси. По време на изпита студентите могат да ползват законодателство.

**4. Критерии за оценяване**

На изпит се очаква студентите да покажат знания за :

* основните положения от действащото законодателство, доктрината и съдебна практика по облигационно право;
* основните тълкувателни и аналитичните методи, използвани от доктрината и съдебната практика за достигане до разрешения по облигационноправни проблеми.
* връзките на облигационното право с другите дялове на гражданското право
* терминологичния и понятиен апарат на дисциплината

и да умеят :

* коректно да боравят с понятийния и терминологичен апарат на облигационното право
* да дефинират даден проблем и да определят приложимите към него правни норми и институти
* да аргументират решения по казуси от изучаваната материя, като тълкуват нормативната уредба и я прилагат спрямо конкретна фактическа ситуация
* критичното да анализират различни становища по облигационноправни проблеми

Оценката от изпита се формира в зависимост от степента на:

* придобитите знания по дисциплината;
* умението тези знания бъдат излагани подредено, като се използва коректно понятийният и терминологичен апарат на дисциплината;
* умението да се подвеждат факти под хипотезата на правната норма, да се тълкува нормативната уредба и прилага спрямо конкретна фактическа ситуация

**5. Особени изисквания**

За успешното усвояване на материята по учебната дисциплина „Облигационно право” е от съществено значение студентите да са придобили знания и успешно положили изпит по учебните дисциплини „Обща теория на правото”, „Римско частно право”, „Гражданско право - обща част” и „Вещно право”, изучавани през предходните години от тяхното следване.

Правила за организация на учебната дейност в специалността „право“ на Юридическия факултет на ПУ “Паисий Хилендарски“

\* Чл. 14. (1) Текущото оценяване е задължително за всички учебни дисциплини, по които се провеждат семинарни занятия. То се осъществява в рамките на семинарните занятия при предварително разработена система за текущо оценяване, която се оповестява в конспекта по чл. 18.

(2) При оповестяване на системата за текущо оценяване по предходната алинея задължително се посочват и минималните изисквания относно изпълнението на условието по чл. 9, ал. 2, буква „б“ от настоящите правила.

(3) Текущите проверки на резултатите от обучението в съответните учебни курсове се насрочват от преподавателя, водещ семинарните занятия, съобразно предвиденото в учебната програма и хода на учебните занятия.

(4) При насрочване на текущи проверки студентите се уведомяват предварително, в разумен срок, за обхвата на учебния материал и критериите за оценяване.

\*\* Чл. 9. (1) Студентите участват в учебния процес посредством изпълнението на аудиторни и извънаудиторни дейности съобразно учебните програми на отделните учебни курсове.

(2) В учебните курсове, за които в учебния план е предвидено провеждането на семинарни занятия, участието на студентите в учебния процес не се зачита, в случай че не е изпълнено поне едно от следните условия: а) присъствие на най-малко половината от общия брой на проведените семинарни занятия; б) успешно изпълнение на задачите от задължителното текущо оценяване по чл. 14, ал. 2.

(3) При незачитане участието на студентите в обучението те не се допускат до оценяване на редовната изпитна сесия.